Video: Solidariteit se advertensie wat DStv glo weier‘n Skermskoot uit die video Solidariteit sê die advertensie, waarin vakbond-lidmaatskap bemark word, sou op kykNET uitgesaai word. Volgens Johan Kruger, adjunkhoofsekretaris van Solidariteit, is dit die tweede keer dat DStv weier om ’n televisie-advertensie van Solidariteit uit te saai. “As DStv nie ons advertensie wil uitsaai nie, sal ons ander maniere vind om die advertensie aan die publiek te versprei,” verduidelik Kruger. Kruger sê duisende gebruikers van sosiale media het vandeesweek hul ongelukkigheid met DStv op sosiale media laat blyk. Kruger sê die publiek se ondersteuning vir Solidariteit se veldtog is oorweldigend. “Ons ondersteuners het veral op Solidariteit se Facebook-blad hul steun vir die veldtog getoon. Daarbenewens het verskeie lesers van veral aanlynkoerante hul misnoeë met DStv se weiering om die advertensie uit te saai in hul kommentaar op artikels oor die veldtog laat blyk,” sê Kruger.